Diari Oficial de la Generalitat Valenciana


Sumari del DOGV 1364, del 13-08-1990 (1990/818454)

ORDRE de 26 de juny de 1990, de la Conselleria d'Administració Pública, per la qual s'homologa la constitució i estatuís de la «Mancomunitat La Baronia».
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/26/(3)/dof/vci/html**

### Dades del document

Número de DOGV
:   1364

Data del DOGV
:   13-08-1990

Secció del DOGV
:   DISPOSICIONS GENERALS

Número del document
:   1990/818454


Data del document
:   26-06-1990

Organisme emissor
:   Conselleria d'Administració Pública

Tipus de document
:   Ordre

Ordre de 26 de juny de 1990, de la Conselleria d'Administració Pública, per la qual s'homologa la constitució i els estatuts de la "Mancomunitat La Baronia".  
Els municipis de Gilet, Albalat dels Tarongers, Estivella, Torres- Torres, Algimia de Alfara, Alfara de Algimia i Algar de Palancia, tots aquests de la província de València, fent ús de la facultat que els atorga l'art. 44, paràgraf 1 de la Llei 7/1985, de 2 d'abril, Reguladora de les Bases de Règim Local, tramitaren expedient per a aprovar la constitució i estatuts de la «Mancomunitat La Baronia».  
Tramés l'expedient tramitat i els estatuts aprovats a aquesta conselleria, s'ha observat que compleixen en lots els seus termes la legislació vigent al respecte, sense haver-s'hi advertit cap infracció de l'ordenament jurídic, ni menysteniment de les competències d'aquesta comunitat autònoma, ni interferència en el seu exercici.  
Per tot l'esmentat, i tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat 10/1985, de 21 de juny  
DISPOSE:  
Article únic  
S'homologa la constitució de la «Mancomunitat La Baronia», formada pels municipis de Gilet, Albalat dels Tarongers, Estivella, Torres- Torres, Algimia de Alfara, Alfara de Algimia i Algar de Palancia, i els seus estatuts, reproduïts en annex en aquesta ordre, atès que s'ha acreditat la legalitat de les actuacions i ha sorgit, per tant, una entitat local amb personalitat jurídica pròpia.  
València, 26 de juny de 1990.  
El Conseller d?Administració Pública,   
EMERIT BONO I MARTINEZ  
ANNEX  
Estatuts de la Mancomunitat   
de municipis «La Baronia»  
CAPITOL I   
Disposicions generals  
Article 1  
1. Els municipis de Gilet, Albalat dels Tarongers, Estivella, Torres- Torres, Algimia de Alfara, Alfara de Algimia i Algar del Palancia, de la província de València, a l'empara del que disposa l'ordenament jurídic vigent, han acordat de constituir-se en mancomunitat voluntària de municipis per a l'organització i prestació en forma mancomunada de les obres, serveis o activitats de la seua competència, que s'arrepleguen en aquests estatuts.  
2. La Mancomunitat tindrà personalitat i capacitat jurídica per al compliment dels seus fins específics.  
Denominació i capitalitat  
Article 2  
La Mancomunitat que es constitueix s'anomenarà «Mancomunitat de municipis de "La Baronia'?, i tindrà la seu al municipi d'Estivella.  
Fins  
Article 3  
1. Són fins de la Mancomunitat:  
a) Recollida, tractament i transformació o destrucció d'escombraries.  
b) Serveis socials.  
2. Per a l'adopció de nous serveis caldrà la conformitat de totes les entitats mancomunades interessades per acord per majoria absoluta de llurs plens .  
3. La Mancomunitat estudiarà i es pronunciarà sobre la viabilitat d'aquestes peticions .  
4. La prestació i explotació dels serveis podrà realitzar-la la Mancomunitat conformement amb qualsevol de les formes previstes en l'ordenament jurídic vigent.  
5. La prestació dels fins enumerats en el paràgraf 1r d'aquest article suposa la subrogació per part de la Mancomunitat en la titularitat del servei, corresponent-li per tant la gestió integral d'aquest i de tot el que fa referència a la imposició i ordenació de la taxa que pogués imposar-s'hi.  
Capacitat jurídica  
Article 4  
La Mancomunitat, com a entitat local reconeguda per la llei, exercirà les potestats que li siguen conferides per la legislació vigent que efecte les entitats d'aquestes característiques per al compliment dels seus fins, tindrà personalitat jurídica pròpia, i podrà adquirir, posseir, reivindicar, permutar, gravar o alienar tota classe de béns; realitzar contractacions, convenis i consorcis, establir i explotar obres i serveis de la seua competència, obligar-se, interposar i exercitar accions en nom de l?entitat; acceptar donacions i subvencions.  
CAPITOL II   
Organs de la Mancomunitat  
Article 5  
1. Els òrgans de govern de la Mancomunitat seran representatius dels ajuntaments mancomunats.  
2. Els òrgans de govern són:  
a) La Junta de la Mancomunitat.  
b) El president.  
c) El vice-president o vice-presidents, si n'hi ha.  
d) La Comissió de Govern.  
3. Podrà igualment crear-se totes les comissions informatives que calga, atenent al nombre de serveis que realitze la mancomunitat.  
Article 6  
1. La Junta de la Mancomunitat és l?òrgan suprem de govern i administració d'aquesta, a la qual representa i personifica amb el caràcter de corporació de dret públic, i estarà integrat pels vocals representants de les entitats mancomunades, elegits pels seus respectius plens.  
2. Cada entitat mancomunada comptarà amb dos vocals representants de cadascun dels municipis mancomunats, que seran elegits pels respectius plens per majoria absoluta d?entre els components de la corporació. Si en realitzar la votació no s'havia obtingut la majoria, caldria fer-ne una de nova 24 hores després. Cas de no obtenir-se el quòrum necessari, quedaran elegits aquells dos que hagueren obtingut la majoria simple dels vots emesos. En cas d'empat de vots seran elegits per sorteig.  
3. Les entitats nomenaran un Vocal suplent de cadascun dels representants de la Mancomunitat, amb les mateixes prerrogatives que el titular, quan el substituesca.  
4. El mandat de vocals coincideix amb el de les seues respectives corporacions.  
Article 7  
1. Després de la celebració d'eleccions locals i dins el termini previst per la llei, per a la designació de representant en Organs col·legiats, els municipis hauran de nomenar els seus vocals representants en la Mancomunitat, i comunicar-ne el resultat.  
2. Fins que no s'haja constituït la nova junta, actuarà en funcions l'anterior i el seu President.  
3. Acabat el termini per a la designació dels vocals per les entitats, i dins els dos dies següents, caldrà procedir a la constitució de la nova junta de la Mancomunitat i designar el President.  
4. Durant el període a què fa referència el paràgraf 2, sols es podrà dur a terme la gestió ordinària de la Mancomunitat.  
Atribucions de la Junta de la Mancomunitat  
Article 8  
Correspon a la Junta de la Mancomunitat:  
a) Aprovar el pressupost.  
b) Aprovar la plantilla.  
c) Exercir accions en defensa dels drets de la Mancomunitat; oposar-se en afers litigiosos en què aquesta siga demandada i entaular tota classe de recursos en afers de qualsevol classe, grau o jurisdicció.  
d) Proposar la modificació o reforma dels estatuts.  
e) Aprovar, revisar, adquirir i alienar el patrimoni de la Mancomunitat.  
f) Aprovació d?ordenances i taxes, censures de comptes, reconeixement de crèdits, operacions de crèdits, concessió de quitances i ajornaments, i qualsevol classe de compromisos econòmics.  
g) Aprovar els plans i projectes necessaris per a l?establiment, desplegament i gestió de les obres, serveis o activitats previstes com a fins de la Mancomunitat.  
h) Admissió i separació de membres de la Mancomunitat.  
i) Establiment de mèrits per als concursos de funcionaris d'habilitació nacional.  
j) Aprovació de les bases que regiran les proves d'accés a la funció pública de la Mancomunitat.  
k) Determinar la forma de gestionar els serveis.  
l) Creació, estructures i règim de funcionament de la Comissió de Govern.  
m) Totes les que la legislació atorga al ple dels ajuntaments per a l'acompliment de llurs fins.  
Del president i vocals de la Mancomunitat  
Article 9  
1. El president de la Mancomunitat serà elegit per la Junta de la Mancomunitat d'entre els seus membres, per majoria absoluta.  
2. Podran ser candidats a la Presidència tots i cadascun dels vocals que composen la Junta.  
3. Si cap candidat no obtenia majoria absoluta en la primera votació, se'n farà una segona 24 hores després, i quedarà elegit el qui hagués obtingut més vots. En cas d'empat s'elegirà per sorteig.  
4. Per a la destitució del president se seguirà el mateix procediment que l'establert en la legislació vigent per a la destitució de batlle.  
5. Els càrrecs de vocal es perdran:  
a) Per acord de l'ajuntament en ple que el va elegir per majoria absoluta.  
b) En perdre la condició de regidor.  
Del vice-president  
Article 10  
El President designarà un o dos vice-presidents, que el substituiran per l'ordre del seu nomenament, en cas d'absència, vacant o malaltia.  
El càrrec de vice-president es perdrà:  
a) En perdre la condició de regidor.  
b) En perdre la condició de vocal.  
C) Por cessament del president que el va nomenar.  
d) Quan es constituira la nova Junta.  
e) Per voluntat pròpia.  
f) Per resolució del president que el nomenà.  
CAPITOL III   
Atribucions del president  
Article 11  
1. Corresponen al President de la Mancomunitat les següents competències:  
a) Dirigir el govern i administració de la Mancomunitat.  
b) Convocar, presidir, i alçar les sessions de la Junta, de la Comissió de Govern i de qualsevol altres òrgans.  
c) Dirigir, inspeccionar i impulsar els serveis, obres i activitats de la Mancomunitat.  
d) Ordenar pagaments, retre comptes i administrar fons i béns de la Mancomunitat.  
e) Retre, anualment, els comptes d'administració del patrimoni.  
f) Disposar despeses dins els límits de la seua competència.  
g) Dur la direcció de personal de la Mancomunitat.  
h) Formular, juntament amb els tècnics corresponents, el projecte de pressupost de la Mancomunitat.  
i) Contractar obres, serveis i subministraments, sempre que la seua quantia no ultrapasse el 5% dels recursos ordinaris del pressupost i el 50% del límit general aplicable a la contractació directa, d'acord amb el procediment legalment establit.  
j) Representar la Mancomunitat en tota classe d' actes i negocis jurídics.  
k) Atorgar poders a advocats i procuradors per a comparèixer en juí i fora d?aquest.  
l) Visar amb la seua firma les certificacions que es lliuren dels actes i documents de la Mancomunitat.  
m) Exercir les accions que calguen per al bon funcionament dels serveis de la Mancomunitat.  
n) Totes aquelles que la normativa de règim local atorga al batlle per a l'acompliment de les seues competències.  
2. El President pot delegar l?exercici de les seues atribucions, treta la de convocar i presidir les sessions de la Junta i de la Comissió de Govern, i les enumerades en els apartats a), g) i k).  
De la Comissió de Govern  
Article 12  
1. La Comissió de Govern està formada pel President i un nombre de vocals no superior al terç del legal de membres vocals, nomenats i separats lliurement per aquell, qui retrà comptes a la Junta.  
2. Correspon a la Comissió de Govern:  
a) L?assistència al President en l?exercici de les; seues atribucions.  
b) Les atribucions que el President o altre òrgan de la Mancomunitat li delegue. No són delegables les atribucions reservades a la Junta en l'article 8, apartats a), b), d), f), g), h), i), j), k), l) i m).  
CAPITOL IV   
Del Règim de sessions de la Junta de la Mancomunitat  
Article 13  
1. La Junta funciona en règim de sessions ordinàries de periodicitat preestablerta i extraordinàries.  
2. La Junta celebra sessió ordinària com a mínim una vegada al trimestre, i extraordinària quan ho decidesca el President o ho sol·licite la quarta part, com a mínim, del nombre legal de vocals de la Junta. En aquest últim cas, la celebració d'aquest no podrà demorar-se més de dos mesos des que va ser sol·licitada.  
Article 14  
1. Les sessions de la Junta han de convocar-se amb cinc dies hàbils d'antelació, i en la citació es farà constar l'Ordre del dia.  
2. La Junta es constitueix vàlidament amb assistència d'un terç del nombre legal de membres, que mai no podrà ser inferior a tres. Aquest quòrum s'ha de mantindre al llarg de tota la sessió.  
3. En qualsevol cas, cal l'assistència del president i del secretari de la Mancomunitat, o dels qui legalment els hi   
Article 15  
1. Els acords de la Junta s'adopten, per regla general, por majoria simple dels membres presents. Hi ha majoria simple quan hi ha més vots afirmatius que negatius.  
2. Cal el vot favorable de la majoria absoluta del nombre legal de membres de la Junta per a l'adopció dels acords en les matèries següents:  
a) Proposta de modificació o ampliació dels estatuts.  
b) Aprovació d'ordenances i tarifes de caràcter general que afecten els usuaris dels serveis.  
c) Aprovació de la plantilla de la Mancomunitat.  
d) Concertar crèdits.  
CAPITOL V   
Del personal de la Mancomunitat  
Article 16  
1. La funció pública de Secretaria, comprensiva de la fe pública i assessorament legal preceptiu, i el control i fiscalització, intervenció de la gestió econòmica financera i pressupostària, i la comptabilitat, tresoreria i recaptació seran encomanades a funcionaris amb habilitació de caràcter nacional, i es cobriran per concurs entre els funcionaris que tinguen aquest caràcter, de conformitat amb el que estableix l?ordenament jurídic vigent.  
2. Fins que no es creen aquestes places, aquestes funcions seran realitzades pels funcionaris que tinguen aquest caràcter, nomenats per la Junta de la Mancomunitat, de conformitat amb la legislació vigent.  
3. En cas de vacant, i una vegada creades les places, el procediment d'incorporació serà el similar al previst per als municipis.  
Article 17  
1. La resta de personal de la Mancomunitat serà seleccionat mitjançant el sistema d'oposició, concurs i concurs-oposició, tot respectant, en qualsevol cas, els principis constitucionals de publicitat, mèrit i capacitat.  
2. Fins que no es proveesquen les places convocades, podran ser ocupades interinament o amb personal laboral de caràcter temporal, segons llurs funcions, per les persones que, tot respectant els principis senyalats en el paràgraf anterior siguen oportunament seleccionades.  
3. Les places vacants hauran de traure's a oferta d'ocupació en el primer trimestre de cada any.  
4. El nomenament i el règim del personal eventual, si fa el cas, serà idèntic al previst per a les corporacions locals per la legislació vigent.  
CAPITOL VI   
De la hisenda de la Mancomunitat  
Article 18  
1. La hisenda de la Mancomunitat està formada pels següents recursos:  
a) Els ingressos procedents del seu patrimoni i d'altres de dret privat.  
b) Subvencions i altres ingressos de dret públic.  
c) Els tributs propis classificats en taxes per la prestació de serveis o la realització d'activitats de la seua competència, i contribucions especials per l?execució d'obres o establiment, ampliació o millora de serveis de la competència de la Mancomunitat.  
d) Els rebuts en concepte de preus públics.  
e) El producte de les operacions de crèdit.  
f) El producte de les multes i sancions en l?àmbit de les seues competències.  
g) Les aportacions dels municipis mancomunats.  
h) Qualsevol altre recurs que s?establesca en favor de la Mancomunitat, per disposició legal que es dicte.  
Article 19  
1. Per a la imposició, exacció, liquidació i cobrament dels recursos enumerats en l'article anterior, la Mancomunitat aprovarà les ordenances fiscals corresponents als distints serveis, les quals ordenances tindran força obligatòria en tots els municipis integrants, una vegada aprovades.  
2. Correspondrà als municipis facilitar a la Mancomunitat tota la informació que calga per a la formació de padrons, altes, baixes i restants modificacions referides als contribuents afectats pels distints serveis que constitueixen els fins regulats en articles anteriors.  
3. La Mancomunitat podrà en qualsevol moment, amb els propis mitjans comprovar la veracitat i exactitud de les dades a què fa referència el número anterior.  
Article 20  
Les aportacions de les entitats mancomunades podran ser per a cada exercici econòmic en la forma següent:  
a) Una quota principal, en funció de l?ús que cada entitat realitze dels serveis que es presten mancomunadament, i no directament, a l?usuari.  
Per a la determinació de la quota s'aplicaran les bases o mòduls següents: nombre d'habitants; nombre d'habitatges; superfície del casc urbà; metres lineals de carrers; volum d?edificació; base imposable de l?impost sobre béns immobles de caràcter urbà; import dels seus pressuposts; consum realment efectuat; valor/hora emprada, i qualsevol altres factors que puguen computar-se en raó del servei o activitat prestada. Aquestes bases o mòduls de repartiment podran aplicar-se aïllada o conjuntament.  
b) Una quota complementària i obligatòria per a cobrir despeses generals de conservació, entreteniment i administració, s'utilitzen o no els serveis, en proporció al nombre d'habitants de dret de cada municipi, segons l?últim padró quinquennal.  
c) Una quota extraordinària i obligatòria per a cobrir despeses d'aquest caràcter.  
Article 21  
Les aportacions dels municipis a la Mancomunitat tenen la consideració de pagaments obligatoris i preferents per a les entitats mancomunades.  
Article 22  
1. Les aportacions econòmiques dels municipis es realitzaran en la forma i terminis que determine la Junta. En cas que algun municipi es retardés en el pagament de la quota, en el termini d'un mes, el President requerirà el pagament en el termini de 20 dies. Si, passat el termini, no s'havia fet efectiu el deute, el President podrà sol·licitar dels òrgans de l'Administració central, autonòmica o provincial la retenció de les quotes pendents, amb càrrec a les quantitats que per qualsevol concepte foren liquidades en favor de l'ajuntament deutor, a fi que li les lliure a la Mancomunitat.  
2. Aquesta retenció és autoritzada expressament pels ajuntaments mancomunats en el moment de l'aprovació dels presents estatuts, sempre que s'hi adjunte la certificació de descobert reglamentària en cada cas.  
3. El manteniment reiterat en situació de deutor a la mancomunitat per part d'una entitat local, serà causa suficient per a procedir a la seua separació definitiva, podent-se reclamar les quantitats degudes i les despeses derivades del deute, de conformitat amb els apartats 1 i 2 d' aquest article.  
Per a la separació definitiva serà imprescindible l'acord de la Junta de la Mancomunitat, adoptat per majoria absoluta i ratificació, com a mínim, d'igual número d?entitats mancomunades, excepte la que siga objecte de separació.  
CAPITOL VII   
Del pressupost de la Mancomunitat  
Article 23  
1. La Mancomunitat aprovarà anualment un pressupost, de conformitat amb el que disposa la vigent legislació de règim local.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer, i els drets amb venciment o que es preveesquen realitzar durant el corresponent exercici econòmic.  
3. S'inclourà en el pressupost les inversions que es pretenguen realitzar i les seues fonts de financiació.  
Del patrimoni  
Article 24  
1. El patrimoni de l'entitat estarà format per tota classe de béns, drets i accions que legítimament adquiresca, bé en el moment de la seua constitució o amb posterioritat. A aquest efecte, haurà de formar-se un inventari, de conformitat amb el que disposa el Reglament de Béns dels municipis.  
2. La participació de cada entitat mancomunada en aquest patrimoni s'establirà tant inicialment, com posteriorment en funció del nombre d'habitants de dret de cada entitat, segons l?últim padró quinquennal.  
No obstant això, i ateses les característiques de les aportacions de la Mancomunitat, podran ser tinguts en compte altres factors de ponderació, com els reflectits en l'article 20, a).  
CAPITOL VIII   
Vigència de la Mancomunitat  
Article 25  
La Mancomunitat es constitueix per temps indefinit.  
Article 26  
La modificació d'aquests estatuts s'acomodarà al mateix procediment i requisits que els exigits per a la seua aprovació.  
De la incorporació de nous membres  
Article 27  
1. Per a la incorporació a la Mancomunitat d'un nou municipi serà necessari:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta dels vocals de la Junta de la Mancomunitat.  
2. L?aportació inicial dels municipis incorporats a la Mancomunitat, amb posterioritat a la seua constitució, vindrà determinada per l?índex del patrimoni de la Mancomunitat per habitants, multiplicat pel nombre d'habitants de dret de l?entitat que sol·licita la inclusió.  
De no existir aquest patrimoni, aportarà la quota que en resulte  
de multiplicar la quantitat a què fa referència l'apartat b) de l'article 20 pel nombre d? 'habitants de dret del municipi i per un nombre d'anys que no podrà ser superior a cinc.  
La quota que en resultés de la valoració podrà ser exigida en el moment de la incorporació de l?entitat local a la Mancomunitat o quedar diferida en cas de dissolució o separació, si és el cas, de la Mancomunitat.  
3. Així mateix, haurà d?aportar totes les despeses que s'originen amb motiu de la seua inclusió en la Mancomunitat.  
De la separació de membres  
Article 28  
Per a la separació voluntària de la Mancomunitat de qualsevol dels municipis que la integren serà necessari:  
a) Que ho sol·licite la corporació interessada, previ l'acord plenari adoptat per majoria absoluta.  
b) Que estiga al corrent en el pagament de les seues aportacions.  
c) Abonar totes les despeses que s'originen a causa de la seua separació i la part del passiu contret per la Mancomunitat al seu càrrec.  
d) Per votació majoritària de vocals de la Junta.  
Si un ajuntament, com a representant d'un municipi mancomunat, sol·licitava la seua separació, no se li podria negar, si bé no podria retirar immediatament les aportacions, i s?establiria la següent situació especial reguladora dels drets i obligacions dels municipis separats:  
1. Es faria un inventari de l'actiu i passiu de la Mancomunitat referit a la data en què la separació fou sol·licitada. Aquest inventari seria aprovat per la Junta a la qual, obligatòriament serien convocats els representants del municipi que se n'havia separat.  
2. Practicat el convenient prorrateig, es determinaria la xifra a què pujava la participació del municipi en l'Actiu que en resultés, a la qual se li descomptaria la que li correspon en el Passiu i la diferència li seria reintegrada en el termini de deu anys en la forma següent: a l'acabament del segon any i posteriors - anualitats, fins a la novena, li seria lliurat el 10% i la desena part; a més, l'última anualitat li seria lliurada al 20%, sense que durant aquest període li sora abonat cap interés per les quantitats que restaren per liquidar.  
Malgrat el que es disposa sobre separació de la Mancomunitat d'algun municipi, si havia cap servei contractat, l'ajuntament que se separava estaria obligat a seguir participant en la part proporcional que li correspongués per les despeses de la prestació del servei, a l?objecte d'evitar que, per la separació, la participació dels restants municipis els pogués suposar una càrrega econòmica major  
En produir-se la dissolució de la Mancomunitat, les participacions senyalades i les congelades als municipis separats amb anterioritat seran tornades al seu titular o titulars en la mateixa forma que a la resta de municipis.  
Article 29  
1. La separació d'una o diverses corporacions no obligarà la Junta a practicar liquidació de la Mancomunitat, quedant aquest dret en suspens fins el dia de la seua dissolució, en la qual data entrarà o entraran a participar en la part alíquota que els correspondria de la liquidació de béns.  
En el cas que l'aportació inicial estigués constituïda per elements del servei propis de l'ajuntament, la Mancomunitat podrà fer efectiva, a la vista de les circumstàncies concurrents, total o parcialment, la liquidació amb els mateixos elements aportats.  
2. Tampoc no podran, les corporacions separades, al·legar dret de propietat dels béns i serveis de la Mancomunitat, encara que radiquen al seu terme municipal.  
De la dissolució de la Mancomunitat  
Article 30  
La Mancomunitat es dissoldrà per alguna de les causes següents:  
a) Per desaparició del fi per al qual va ser creada.  
b) Quan ho acordés la Junta i ajuntaments mancomunats, amb el vot favorable de la majoria absoluta legal dels membres.  
c) Per realització de la prestació dels serveis perquè va ser creada per l?Esta, Comunitat autònoma, Diputació provincial, per absorció de les competències municipals respectives.  
Article 31  
1. Quan els ajuntaments mancomunats decidesquen dissoldre la Mancomunitat adoptaran el corresponent acord previ, en el qual manifesten aquest propòsit. Perquè tinga validesa cal la majoria absoluta de vots dels membres que legalment els integren.  
2. A la vista dels acords municipals, la Junta de la Mancomunitat, en el termini dels 30 dies següents a la recepció de la comunicació d'aquests, nomenarà una Comissió Liquidadora, formada per: el President i un mínim de quatre vocals. S'hi integraran per a complir les seues funcions assessores, el Secretari, i també l?Interventor, si n'hi havia. Podrà igualment convocar a les reunions experts determinats, amb la finalitat d'oir llurs opinions o per tal que emeteren informes o dictàmens sobre temes concrets de la seua especialitat.  
3. La Comissió, en termini no superior a tres mesos, farà un inventari de béns, serveis i drets de la Mancomunitat; xifrarà els seus recursos, càrregues i deutes, i allistarà el seu personal, i procedirà després a proposar al ple de l?entitat la convenient distribució o integració d?aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
4. La proposta, per a ser aprovada vàlidament, requerirà el vot favorable de la majoria absoluta dels membres de la Junta de la Mancomunitat. Una vegada aprovada, la proposta serà vinculant per als ajuntaments mancomunats.  
5. En qualsevol cas, verificada la integració del personal en les respectives municipalitats, seran respectats tots els drets de qualsevol ordre o natura que tinguera en la Mancomunitat.  
DISPOSICIO ADDICIONAL  
Unica  
Els registres de les diverses entitats locals mancomunades, tindran la consideració de registres delegats del de la Mancomunitat a efectes d'entrada, sortida i presentació de documents.  
DISPOSICIONS TRANSITORIES  
Primera  
Dins el mes següent a l'aprovació definitiva dels estatuts, les corporacions mancomunades hauran de designar els representants que els hi corresponga, i comunicar-ne el nom i domicili a la secretaria de l?Assemblea constituent.  
Segona  
L?Assemblea constituent, en un termini idèntic, convocarà tots els representants de les entitats mancomunades amb l?única finalitat de constituir la Junta i de nomenar President de la Mancomunitat, actuant de Secretari el de l'ajuntament on es realitzara la sessió.  
Tercera  
Mentre la Mancomunitat no compte amb béns o ingressos suficients per a garantir les operacions de crèdit, respondran proporcionalment els ajuntaments que la hi integren.  
Mentrestant la Mancomunitat no confeccione el seu primer pressupost, els ajuntaments que la constitueixen carregaran amb les despeses obligatòries en la part que correspon a cadascú.  
Quarta  
Els òrgans de govern i administració radicaran provisionalment al municipi d'Estivella, fins a l?establiment definitiu de la capitalitat de la Mancomunitat.  
Las sessions es celebraran a la Casa Consistorial d'aquest ajuntament, mentre la Mancomunitat no dispose de locals i instal·lacions pròpies destinades a aquest efecte.  
DISPOSICIO FINAL  
Unica  
En cas que algun supòsit no estigués contemplat per aquests estatuts, s'aplicaria allò que estableix la legislació per a les entitats locals.


Còpia Permalink ELI